13 personer fra regionen, Atea og politiet er sigtet i sagen, der involverer bestikkelse via sponsorater, hotelophold og udlandsrejser. Ifølge DAGBLADETs oplysninger har Region Sjælland betalt et tocifret millionbeløb for it-udstyr, hvor Atea ikke kan genfinde de udstedte regninger. Arkivfoto: Jens Wollesen. Foto: Jens Wollesen

Send til din ven. X Artiklen: Afsløring: Millioner er forsvundet i Atea-sag Modtagerens email * : Din e-mail * : Dit navn * : Evt. kommentar: *) skal udfyldes.

Afsløring: Millioner er forsvundet i Atea-sag

Sjælland - 22. oktober 2015 kl. 14:00 Af Tomas Revsbech Kontakt redaktionen: sndk@sn.dk

Region Sjælland har angiveligt købt computere og it-udstyr hos it-firmaet Atea for et tocifret millionbeløb, som er forsvundet. Det erfarer aviserne DAGBLADET og Nordvestnyt.

Konsulentfirmaet Rambøll har sammenlignet de regninger, som selskabet har udstedt, og de regninger, som regionen har betalt. Her erfarer aviserne, at Region Sjælland har betalt regninger, som Atea ikke har udstedt eller ikke har kunnet finde i deres arkiver, for et beløb på op imod 40 millioner kroner. Aviserne erfarer også, at Atea omvendt har udstedt regninger for omkring 15 millioner kroner til Region Sjælland, som regionen tilsyneladende aldrig har set.

Hverken chef for Koncern IT, Per Buchwaldt, eller regionens administrerende direktør, Jens Andersen, ønsker at kommentere oplysningerne eller sagen som sådan. De henviser til regionens formandsskab for en kommentar.

Regionsrådsformand Jens Stenbæk (V) er på ferie. Næstformand i regionsrådet, Peter Jacobsen (DF), vil ikke kommentere beløbet, men vil gerne »nikke ja til, at der er tale om et større beløb«.

- Der er ingen tvivl om, at der er foregået ting, som ikke skulle foregå. Der er forsvundet penge i millionstørrelsen, og i en skala, der er dramatisk, siger han.

Peter Jacobsen tilføjer i samme åndedrag, at der stadig er et stykke vej, før man er til bunds i sagen.

- Alt skal kastes ind på, at det her bliver trævlet op. Men det kan ikke klares på en eftermiddag. For alt tyder på, at nogen har tænkt sig godt om, da de gjorde det her, siger han.

Region Sjælland har angiveligt købt computere og it-udstyr hos it-firmaet Atea for et tocifret millionbeløb, som er forsvundet. Posted by SN.dk on Thursday, 22 October 2015

relaterede artikler

Edb-mand fra ministerium får betinget dom for bestikkelse 08. december 2016 kl. 15:08

OVERBLIK: Offentligt ansatte mistænkt for bestikkelse 08. december 2016 kl. 12:42

Bestikkelsessag: Salgsdirektører skulle godkende smøring 08. december 2016 kl. 12:14